Hrebenačka Balonova

Hrebenačka Balonova alebo hrebenačka vysoká (Gymnocephalus baloni) je sladkovodná ryba z čeľade ostriežovité.

Vyskytuje sa v  Strednej Európe a na Balkáne (Rakúsko, Bosna a Hercegovina, Bulharsko, Chorvátsko, Nemecko, Maďarsko, Moldavsko, Rumunsko, Srbsko, Slovensko, Slovinsko a Ukrajina).Freyhof, J. 2008 Ide o endemit, ktorý žije v miernych a bahnitých/piesčitých vodách povodia Dunaja a Dnepru.  Objavili ho česko-slovenskí vedci v roku 1974. O spôsobe jej života nie je veľa informácii.

Podľa Medzinárodnej únie na ochranu prírody a prírodných zdrojov hrebenačka balonova patrí medzi najmenej ohrozené druhy, trend celkovej populácie nie je známy.

Je to nočný a bentický druh. Dorastá do dĺžky 15 cm. Má zavalité telo, tupé ústa a výrazné ostne (14 až 16) na dvojdielnej chrbtovej plutve. Podobá sa na hrebenačku fŕkanú (G. cernuus).

 Referencie 

 Iné projekty 

 Zdroj 

Freyhof, J. 2008. Gymnocephalus baloni. In: IUCN 2011. IUCN Red List of Threatened Species. Version 2011.2. <www.iucnredlist.org>. Prístup 29. december 2011.


Kategória:Ostriežovité
Kategória:Najmenej ohrozené druhy
Kategória:Živočíchy európskeho významu
Kategória:Mihule a ryby na Slovensku
Kategória:Zákonom chránené živočíchy na Slovensku
Kategória:Eponymné živočíšne taxóny